Jitressaq il-Qorti akkużat li rreżista uffiċjal tal-LESA fost akkużi oħra Jacob Farrugia ta' 24 sena residenti l-Qrendi wieġeb mhux ħati tal-akkużi miġjuba kontrih wara li aktar kmieni dalgħodu tressaq il-Qorti b'rabta mal-każ li seħħ ilbieraħ fi Triq Sant Andrija fis-Swieqi. Farrugia kien akkużat li lbieraħ għall-ħabta tas-1:15 p.m rreżista uffiċjal tal-LESA, heddu, kif ukoll b'akkużi oħra relatati ma' sewqan perikoluż u li naqas milli jieqaf meta mitlub biex jagħmel dan. Il-Qorti ppreseduta mill-Maġistrat Yana Micallef Stafrace aċċettat it-talba tal-avukat Lennox Vella għall-ħelsien mill-arrest filwaqt li ordnatlu jħallas depożitu ta' €10,000 bħala garanzija personali. Il-prosekuzzjoni tmexxiet mill-Ispettur Matthew Grech.